
ΤΕΥΧΟΣ ΔΕΥΤΕΡΟ 


Αρ 


. Φύλλου 1805 


ΑΠΟΦΑΣΕΙΣ 

Αριθμ. 23931 _ 

Έγκριση του Κανονισμού Διδακτορικών Σπου¬ 
δών της Σχολής Μηχανολόγων Μηχανικών του 

Εθνικού Μετσόβιου Πολυτεχνείου. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114), 

2. την 163204/Ζ1/29-9-2017 εγκύκλιο του Υπουργείου 
Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 75/2013 (ΦΕΚ ΑΊ 19) «Ίδρυση Σχολών στο 
Εθνικό Μετσόβιο Πολυτεχνείο», 

7. την Φ1 /232/Β1 /404/2000 (ΦΕΚ Β' 1098) απόφαση 
«Έγκριση του Εσωτερικού Κανονισμού Λειτουργίας του 
Εθνικού Μετσόβιου Πολυτεχνείου», 

8. το απόσπασμα πρακτικών της Συνέλευσης της Σχο¬ 
λής Μηχανολόγων Μηχανικών του Εθνικού Μετσόβιου 
Πολυτεχνείου (συνεδρίαση 31-1-2018), 

9. την απόφαση της Συγκλήτου του Εθνικού Μετσόβι¬ 
ου Πολυτεχνείου (συνεδρίαση 9-3-2018), 

10. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
της Σχολής Μηχανολόγων Μηχανικών του Εθνικού Με¬ 
τσόβιου Πολυτεχνείου ως ακολούθως: 

Άρθρο 1 

Γενικές Αρχές 

α) Οι Διδακτορικές Σπουδές (ΔΣ) αποσκοπούν στην 
προετοιμασία και ανάδειξη νέων ερευνητών που έχουν 


την ικανότητα να προάγουν την επιστημονική γνώση με 
αυτόνομη παραγωγή ερευνητικών αποτελεσμάτων στην 
επιστήμη και τεχνολογία του Μηχανολόγου Μηχανικού, 
καθώς και στις διεπιφάνειες με άλλες επιστημονικές πε¬ 
ριοχές. Οι ΔΣ οδηγούν στην απόκτηση Διδακτορικού 
Διπλώματος και του τίτλου του Διδάκτορα Μηχανικού, 
για όσους διδάκτορες είναι Διπλωματούχοι Μηχανικοί, 
ή διαφορετικά του Διδάκτορα ΕΜΠ.Το πρόγραμμα ΔΣ, 
οργανώνεται στο πλαίσιο της Σχολής, ενιαία για όλους 
τους Τομείς, β) Οι ΔΣ συντονίζονται από την Επιτροπή 
Μεταπτυχιακών Σπουδών της Σχολής, που απαρτίζεται 
από τον Κοσμήτορα, τους Διευθυντές των Διατμηματι- 
κών Προγραμμάτων Μεταπτυχιακών Σπουδών (ΔΠΜΣ) 
που συντονίζει η Σχολή, τους διευθυντές των Τομέων, 
έναν εκπρόσωπο των ΕΔΙΠ/ΕΕΠ, έναν εκπρόσωπο των 
μεταπτυχιακών φοιτητών ενός από τα ΔΠΜΣ της Σχολής, 
και έναν εκπρόσωπο των ΥΔ της Σχολής. Χρέη γραμμα- 
τέως της Επιτροπής εκτελεί ο/η προϊστάμενοςΛη του 
Γραφείου Μεταπτυχιακών Σπουδών της Σχολής, γ) Οι 
ΔΣ στη Σχολή Μηχανολόγων Μηχανικών προσφέρονται 
δωρεάν. 

Άρθρο 2 

Υποβολή αιτήσεων και διαδικασία επιλογής 

υποψηφίων διδακτόρων 

α) Δικαίωμα υποβολής αίτησης για την εκπόνηση Δι¬ 
δακτορικής Διατριβής έχουν (ί) οι διπλωματούχοι του 
ΕΜΠ, (ϋ) οι διπλωματούχοι πολυτεχνικών σχολών 5ετούς 
φοίτησης, των οποίων το δίπλωμα είναι μεταπτυχιακού 
επιπέδου (Μβ5ϊθγ), και (ίϋ) οι κάτοχοι Διπλώματος Με¬ 
ταπτυχιακών Σπουδών (ΔΜΣ), Μ35 ϊθγ ή ισοτίμου με¬ 
ταπτυχιακού διπλώματος, ανώτατων ιδρυμάτων της 
ημεδαπής ή της αλλοδαπής (αναγνωρισμένου από την 
κατά το νόμο αρμόδια αρχή). Επιπλέον, οι υποψήφιοι 
θα πρέπει να έχουν επαρκή γνώση τουλάχιστον της αγ¬ 
γλικής γλώσσας. 

β) Σε εξαιρετικές περιπτώσεις (όπως, για παράδειγ¬ 
μα, αν ο ενδιαφερόμενος έχει εξαιρετικής ποιότητας 
επιστημονική/-ές δημοσίευσηΆεις ή ευρεσιτεχνία), 
μπορεί να γίνει δεκτός ως υποψήφιος διδάκτορας (ΥΔ), 
πτυχιούχος ανώτατου εκπαιδευτικού ιδρύματος μη κά¬ 
τοχος ΔΜΣ ή Μ35ΪΘΓ, μετά από αιτιολογημένη επαρκώς 
απόφαση της Γενικής Συνέλευσης (ΓΣ) της Σχολής. Στις 
περιπτώσεις αυτές, οι ΥΔ, υποχρεούνται βάσει σχετικής 

απόφασης της ΓΣ της Σχολής, μετά από εισήγηση της 
Τριμελούς Συμβουλευτικής Επιτροπήςτου υποψηφίου, 
να παρακολουθήσουν επιτυχώς, κατά το πρώτο έτος 
εκπόνησης της Διδακτορικής Διατριβής, κατ' ελάχιστον 
τρία (3) προπτυχιακά ή μεταπτυχιακά μαθήματα σχετι- 
ζόμενα με αυτήν. 

γ) Αιτήσεις για εκπόνηση Διδακτορικής Διατριβής (ΔΔ) 
μπορούν να υποβληθούν είτε σε ανταπόκριση προκή¬ 
ρυξης του ΕΜΠ, μετά από σχετική εισήγηση της ΓΣ της 
Σχολής Μηχανολόγων Μηχανικών, όπου ορίζονται ο 
αριθμός των θέσεων και η γνωστική περιοχή κάθε θέ¬ 
σης, είτε με πρωτοβουλία των υποψηφίων, ανεξαρτήτως 
προκήρυξης. 

δ) Αιτήσεις για εκπόνηση ΔΔ υποβάλλονται στη Γραμ¬ 
ματεία της Σχολής δύο φορές κατ’ έτος, και συγκεκριμένα 
κατά τους μήνες Μάρτιο και Σεπτέμβριο, με καταληκτική 
ημερομηνία την τελευταία εργάσιμη ημέρα του αντί¬ 
στοιχου μήνα. 

ε) Οι αιτήσεις των ενδιαφερομένων πρέπει να συμπερι¬ 
λαμβάνουν (ί) προτεινόμενο τίτλο της ΔΔ και επιστημονι- 
κή/-ές περιοχή/-ές στην οποία εμπίπτει, (ϋ) προτεινόμενη 
γλώσσα εκπόνησης και συγγραφής -η οποία μπορεί να 
είναι διάφορη της ελληνικής-, και (ίϋ) προτεινόμενο επι- 
βλέποντα, ο οποίος ανήκει σε όσους έχουν δικαίωμα 
επίβλεψης ΔΔ, όπως ορίζεται στη συνέχεια (άρθρο 4 του 
παρόντος κανονισμού). 

στ) Οι αιτήσεις πρέπει να συνοδεύονται από (ί) αναλυ¬ 
τικό βιογραφικό σημείωμα, (ϋ) αντίγραφα τίτλων σπου¬ 
δών, μαζί με την αναγνώριση τους από την κατά νόμο 
αρμόδια αρχή, εφόσον οι τίτλοι είναι από ιδρύματα της 
αλλοδαπής, (ίϋ) πιστοποιητικό αναλυτικής βαθμολογίας, 
(ίν) πιστοποιητικό/-ά επάρκειας ξένης/-ων γλώσσας/-ών, 
(ν) δύο συστατικές επιστολές εκ των οποίων μια τουλά¬ 
χιστον από ακαδημαϊκό χώρο, και (νί) προσχέδιο της 
ΔΔ (περιλαμβάνει, τουλάχιστον, αντικείμενο/περιοχή, 
πρόβλημα και στόχους). 

ζ) Οι αιτήσεις των ενδιαφερομένων κοινοποιούνται 
από τη Γραμματεία της Σχολής στις αρμόδιες Επιτροπές 
Επιλογής και τους προτεινόμενους από τους ενδιαφερο¬ 
μένους επιβλέποντες, το αργότερο εντός πενθημέρου 
από τη λήξη της προθεσμίας υποβολής των αιτήσεων. 

η) Η αξιολόγηση των αιτήσεων γίνεται από την οικεία 
τριμελή Επιτροπή ΕπιλογήςτουΤομέα στον οποίον ανή¬ 
κει ο προτεινόμενος από τον ενδιαφερόμενο επιβλέπων, 
ή του Τομέα που προκάλεσε την προκήρυξη θέσης/-εων 
ΥΔ (στην περίπτωση αυτή η αξιολόγηση περιλαμβάνει 
και την κατάταξη των ενδιαφερομένων). Οι Επιτροπές 
Επιλογής, μία ανάΤομέατηςΣχολής, ορίζονται κατ’ έτος 
από τη ΓΣ της Σχολής, μετά από πρόταση του Τομέα. Στις 
Επιτροπές Επιλογής συμμετέχει οπωσδήποτε ο Διευθυ¬ 
ντής του οικείου Τομέα. 

θ) Οι προτεινόμενοι ως επιβλέποντες υποβάλλουν στις 
αρμόδιες Επιτροπές Επιλογής, εντός μιας εβδομάδας 
από την κοινοποίηση σ' αυτούς των αιτήσεων, εισηγητικό 
σημείωμα με τη γνώμη τους σχετικά με την αίτηση του 
ενδιαφερομένου. Σε περίπτωση θετικής γνώμης, προ¬ 
τείνουν επίσης τα υπόλοιπα δύο (2) μέλη της Τριμελούς 
Συμβουλευτικής Επιτροπής. 


ι) Η κάθε Επιτροπή Επιλογής εξετάζει τις υποβληθείσες 
αιτήσεις και τα συνυποβαλλόμενα έγγραφα, τα εισηγη¬ 
τικά σημειώματα των προτεινόμενων επιβλεπόντων, και 
καλεί σε συνέντευξη τους υποψηφίους. Στη συνέχεια, 
υποβάλει στη ΓΣ της Σχολής εισήγηση με αναλυτικό 
υπόμνημα, στο οποίο αναγράφονται οι λόγοι για τους 
οποίους ένας υποψήφιος πληροί ή δεν πληροί τις προ¬ 
ϋποθέσεις προκειμένου να γίνει δεκτός. Επιπρόσθετα, 
προτείνει τα μέλη της Τριμελούς Συμβουλευτικής Επιτρο¬ 
πής και τον επιβλέποντα. Σε περίπτωση που ένας ενδια¬ 
φερόμενος δεν έχει προτείνει επιβλέποντα, η Επιτροπή 
Επιλογής προχωρά στο έργο της χωρίς το εισηγητικό 
σημείωμα της προηγούμενης παραγράφου θ). 

ια) Η ΓΣ της Σχολής, συνεκτιμώντας το υπόμνημα της 
Επιτροπής Επιλογής, εγκρίνει ή απορρίπτει αιτιολογημέ¬ 
να την αίτηση του υποψηφίου. Στην εγκριτική απόφαση 
της ΓΣ ορίζεται και η γλώσσα συγγραφής της Διδακτορι¬ 
κής Διατριβής. Στην περίπτωση συγγραφής σε γλώσσα 
διαφορετική της ελληνικής, και εφόσον ο ΥΔ γνωρίζει την 
ελληνική γλώσσα, θα πρέπει η Διδακτορική Διατριβή να 
συνοδεύεται από εκτεταμένη περίληψη στην ελληνική 
γλώσσα. Ο προταθείς από τον υποψήφιο τίτλος της Δι¬ 
δακτορικής Διατριβής θεωρείται προσωρινός. 

ιβ) Στην ίδια συνεδρίαση, η ΓΣ ορίζει την Τριμελή 
Συμβουλευτική Επιτροπή του υποψηφίου διδάκτορα, 
έχοντας προηγουμένως εξασφαλίσει τη συναίνεση των 
μελών της. Η ημερομηνία ορισμού της Τριμελούς Συμ¬ 
βουλευτικής Επιτροπής θεωρείται ως ημερομηνία έναρ¬ 
ξης της εκπόνησης της ΔΔ και εγγραφής του υποψηφίου 
διδάκτορα στα μητρώα της Σχολής. 

ιγ) Η όλη διαδικασία επιλογής των ΥΔ ολοκληρώνεται 
εντός των μηνών Απριλίου και Οκτωβρίου, ανάλογα με 
τον μήνα κατάθεσης των αιτήσεων των ενδιαφερομένων. 

ιδ) Μετά την έγκριση εκπόνησης της ΔΔ, η Γραμματεία 
της Σχολής ενημερώνει το σχετικό μητρώο και αναρτά 
στον διαδικτυακό τόπο της Σχολής, στην ελληνική και 
αγγλική γλώσσα, το όνομα του υποψήφιου διδάκτορα, 
τον προσωρινό τίτλο και το αντικείμενο της ΔΔ, καθώς 
και το όνομα και την ιδιότητα του επιβλέποντος και των 
άλλων μελών της τριμελούς Συμβουλευτικής Επιτροπής. 

Άρθρο 3 

Χρονική διάρκεια σπουδών, 
υποχρεώσεις και δικαιώματα 
α) Η χρονική διάρκεια για την απόκτηση του Διδακτο¬ 
ρικού Διπλώματος δεν μπορεί να είναι μικρότερη από 
τρία (3) πλήρη ημερολογιακά έτη, από την ημερομηνία 
ορισμού της τριμελούς Συμβουλευτικής Επιτροπής. 

β) Για τους ΥΔ που γίνονται δεκτοί κατ' εξαίρεση, χωρίς 
να είναι κάτοχοι ΔΜΣ ή διπλώματος επιπέδου Μ35 ϊθγ, το 
ελάχιστο χρονικό όριο για την απόκτηση του Διδακτο¬ 
ρικού Διπλώματος είναι τουλάχιστον τέσσερα (4) πλήρη 
ημερολογιακά έτη από τον ορισμό της τριμελούς Συμ¬ 
βουλευτικής Επιτροπής. 

γ) Οι ΥΔ έχουν μέχρι πέντε (5) πλήρη ακαδημαϊκά έτη, 
από την πρώτη εγγραφή τους, όλα τα δικαιώματα και τις 
παροχές για τους υποψηφίους διδάκτορες, όπως προ- 
βλέπεται από τους αντίστοιχους κανονισμούς. 

Επίσης, διατηρούν δικαίωμα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών έως και πέντε (5) έτη μετά την 
ολοκλήρωση της ΔΔ τους. 

δ) Οι ΥΔ εγγράφονται ετησίως στη Σχολή κατά τη δι¬ 
άρκεια εκπόνησης της ΔΔ. 

ε) Ο μέγιστος χρόνος εκπόνησης της ΔΔ είναι τα δέκα 
(10) έτη. Μετά την παρέλευση αυτού του χρονικού δια¬ 
στήματος, ο υποψήφιος διδάκτορας διαγράφεται από 
τα οικεία μητρώα της Σχολής. 

η) Οι ΥΔ έχουν τη δυνατότητα να διακόψουν την εκ¬ 
πόνηση της ΔΔ τους για συνολικά δύο (2) έτη, είτε συνε¬ 
χόμενα είτε διακεκομμένα. Η διακοπή γίνεται με αίτηση 
που κατατίθεται στη Γραμματεία της Σχολής, στην οποία 
αναφέρεται το χρονικό διάστημα και οι λόγοι για τους 
οποίους ζητείται η διακοπή.Το χρονικό διάστημα της δια¬ 
κοπής δεν προσμετράται στον χρόνο εκπόνησης της ΔΔ. 

θ) Οι ΥΔ, με το τέλος κάθε έτους εκπόνησης της ΔΔ 
και εντός μηνός, παρουσιάζουν προφορικά, και υπο¬ 
βάλλουν εγγράφως, στην Τριμελή Συμβουλευτική Επι¬ 
τροπή υπόμνημα, όπου περιγράφουν την πρόοδο της 
ΔΔ. Το υπόμνημα μαζί με τυχόν επιπρόσθετα σχόλια 
της Τριμελούς Συμβουλευτικής Επιτροπής επέχει θέση 
έκθεσης προόδου. Οι εκθέσεις προόδου υποβάλλονται 
από τον επιβλέποντα στη Γραμματεία της Σχολής, όπου 
καταχωρούνται στον ατομικό φάκελο του υποψήφιου 
διδάκτορα. 

ι) Για την ικανοποιητική πρόοδο της Διδακτορικής Δια¬ 
τριβής, κάθε ΥΔ πρέπει να έχει επαρκή φυσική παρουσία 
στη Σχολή, κατά τη διάρκεια της οποίας θα ασχολείται 
αποκλειστικά με το ερευνητικό του αντικείμενο. 

ια) Οι ΥΔ οφείλουν να επιδιώκουν την ενεργή παρου¬ 
σία τους στη διεθνή ακαδημαϊκή κοινότητα, κυρίως με 
τη δημοσίευση των αποτελεσμάτων της έρευνας τους ή/ 
και με επιστημονικές συνεργασίες. Απαραίτητη προϋπό¬ 
θεση για την τελική αξιολόγηση της διατριβής είναι ο ΥΔ 
να έχει παρουσιάσει στοιχεία του έργου του σε δύο (2) 
τουλάχιστον δημοσιεύσεις σε επιστημονικά περιοδικά 
ή πρακτικά διεθνών συνεδρίων με κρίση ή κεφάλαια σε 
επιστημονικούς συλλογικούς τόμους, εκτός αν τεκμηρι¬ 
ωμένα δικαιολογείται η απουσία τους. 

ιβ) Οι ΥΔ μπορούν, εφόσον το επιθυμούν, να συμμε¬ 
τέχουν στην εκπαιδευτική διαδικασία επικουρικά, υπο¬ 
στηρίζοντας φοιτητές του προγράμματος σπουδών σε 
ασκήσεις, εργασίες και εργαστήρια ή/και στην εκπόνηση 
της διπλωματικής τους εργασίας, εφόσον αυτή σχετίζε¬ 
ται με το θέμα της ΔΔ. Η απασχόληση αυτή πρέπει να 
αναγνωρίζεται (π.χ. με βεβαίωση του οικείουΤομέα ή με 
αναγραφή του ονόματος στο Πρόγραμμα Σπουδών) και 
δεν πρέπει, με ευθύνη του επιβλέποντα καθηγητή, να 
αποτελεί πρόσκομμα στην εντός του κανονικού χρόνου 
ολοκλήρωση της ΔΔ. 

ιγ) Τυχόν αποζημίωση, καθώς και τα ανώτατα όρια 
απασχόλησης των ΥΔ για επικουρικό έργο, καθορίζονται 
με απόφαση της Συγκλήτου του ΕΜΠ. Στις περιπτώσεις 
αυτές, οι προσφερόμενες θέσεις προκηρύσσονται ανά 
Τομέα από τη Σχολή, και η επιλογή των ΥΔ που θα το 
παρέχουν γίνεται με απόφαση της ΓΣ της Σχολής μετά 
από πρόταση της ΓΣ των Τομέων. 


ιδ) Οι ΥΔ, εφόσον τους ανατεθεί, υποχρεούνται να 
συμβάλουν στην επιτήρηση των εξεταζομένων στις 
εξετάσεις των μαθημάτων της Σχολής, σύμφωνα με το 
πρόγραμμα που καταρτίζει ο οικείος Τομέας. 

ιστ) Η ΓΣ της Σχολής μπορεί να προβεί σε διαγραφή 
ενός ΥΔ από το σχετικό μητρώο της Σχολής στις εξής 
περιπτώσεις: 

(ί) μετά από αίτηση του/της ΥΔ, 

(ίί) εάν δεν εγγράφει δύο συνεχόμενες φορές κατά 
την προβλεπόμενη στην παρ. δ του παρόντος άρθρου 
ετήσια εγγραφή, 

(ίίί) εάν εξαντληθεί η μέγιστη επιτρεπτή χρονική διάρ¬ 
κεια εκπόνησης της ΔΔ, 

(ίν) εάν δεν υποβληθεί το υπόμνημα προόδου της ΔΔ 
από τον ΥΔ για δύο συνεχή έτη ή εάν η έκθεση προόδου 
είναι αρνητική για δύο συνεχή έτη, όπως αυτά προβλέ- 
πονται στην §θ του παρόντος άρθρου, 

(ν) μετά από τεκμηριωμένη εισήγηση της Τριμελούς 
Συμβουλευτικής Επιτροπής και απαντητικό υπόμνημα 
του ΥΔ. Σε περίπτωση που η ΓΣ κρίνει σκόπιμο, μπορεί να 
ορίσει ειδική επιτροπή, προς αρωγή της και διερεύνηση 
των αιτιάσεων της εισήγησης της Τριμελούς Συμβου¬ 
λευτικής Επιτροπής. Η σύσταση της ειδικής επιτροπής 
μπορεί να προκληθεί και με αίτημα του ΥΔ. 

Εκτός από την περίπτωση (ί), της διαγραφής προηγεί¬ 
ται έγγραφη ενημέρωση του ΥΔ από τον Κοσμήτορα της 
Σχολής, στη διεύθυνση ηλεκτρονικού ταχυδρομείου που 
έχει δηλώσει και με συστημένη ταχυδρομική επιστολή. 
Σε περίπτωση που το ζητήσει, εκτός από υπόμνημα, ο/η 
ΥΔ μπορεί να κληθεί στην επόμενη ΓΣ να παράσχει εξη¬ 
γήσεις. Η ΓΣ της Σχολής, στην οποία παρίσταται και η 
επιτροπή παρακολούθησης, αποφασίζει αιτιολογημένα 
τη διαγραφή ή όχι του ΥΔ από το σχετικό μητρώο. Η ΓΣ 
της Σχολής προχωρά επίσης στη διαγραφή από το σχε¬ 
τικό μητρώο, μετά την παρέλευση εξήντα (60) ημερών 
δίχως απάντηση του ΥΔ στην ενημέρωση που λαμβάνει 
από τον Κοσμήτορα. 

Άρθρο 4 

Επιβλέπων και Συμβουλευτική Επιτροπή 
α) Ο επιβλέπων την ΔΔ καθηγητής πρέπει να ανήκει 
στη Σχολή Μηχανολόγων Μηχανικών και μπορεί να είναι 
της βαθμίδας του Καθηγητή, Αναπληρωτή Καθηγητή ή 
Επίκουρου Καθηγητή. 

β) Τα άλλα δύο (2) μέλη της Τριμελούς Συμβουλευ¬ 
τικής Επιτροπής μπορεί να είναι μέλη ΔΕΠ της Σχολής 
Μηχανολόγων ή άλλης Σχολής του ΕΜΠ, ή άλλου ανώ¬ 
τατου εκπαιδευτικού ιδρύματος της ημεδαπής ή της 
αλλοδαπής (αναγνωρισμένου ως ομοταγούς) ή ερευνη¬ 
τές των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών, ή από αναγνωρισμένα ερευνητικά κέντρα 
ή ινστιτούτα της αλλοδαπής. Βασικό κριτήριο ορισμού 
τους αποτελεί η συνάφεια του γνωστικού τους αντικει¬ 
μένου ή του ερευνητικού τους έργου με την διδακτο¬ 
ρική διατριβή. 

γ) Στην περίπτωση εκπόνησης ΔΔ με συνεπίβλεψη (άρ¬ 
θρο 5 του παρόντος) ο επιβλέπων δύναται να ανήκει σε 
συνεργαζόμενο ίδρυμα ή ερευνητικό κέντρο, εφόσον 
αυτό προβλέπεται στο πρωτόκολλο συνεργασίας. 

δ) Αν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η ΓΣ της Σχολής, εκτιμώ¬ 
ντας τις περιστάσεις, αναθέτει σε άλλον την επίβλεψη, 
σύμφωνα με όσα ορίζονται στις προηγούμενες παρα¬ 
γράφους, κατόπιν αίτησης του υποψήφιου διδάκτορα 
και σύμφωνης γνώμηςτου νέου προτεινόμενου επιβλέ- 
ποντος. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος, ακόμη και καθ' υπέρ¬ 
βαση του μέγιστου αριθμού ΥΔ. 

ε) Ο κατ' αρχήν μέγιστος αριθμός ΥΔ ανά επιβλέπο- 
ντα είναι πέντε (5). Ένα μέλος ΔΕΠ μπορεί να αναλάβει 
την επίβλεψη νέου ΥΔ, καθ' υπέρβαση του μέγιστου 
αριθμού, μετά από αίτηση του προς την αρμόδια Τρι¬ 
μελή Επιτροπή Επιλογής στην οποία αναφέρει (ί) τους 
λόγους για τους οποίους επιθυμεί την υπέρβαση του 
ορίου, (Μ) το προσωπικό του ιστορικό επίβλεψης ΔΔ και 
την ολοκλήρωση ή μη αυτών, (ϋί) τον χρόνο που μπο¬ 
ρεί να διαθέτει για την αιτούμενη επίβλεψη, με βάση 
(α) το έντυπο δήλωσης καθηκόντων του τελευταίου 
έτους, και (β) τη σύνθεση της ερευνητικής του ομάδας. 
Η Επιτροπή Επιλογής αποφασίζει αιτιολογημένα επί 
της αιτούμενης υπέρβασης και εισηγείται αναλόγως 
στη ΓΣ της Σχολής. 

στ) Αν ο επιβλέπων την ΔΔ μετακινηθεί σε άλλη Σχο¬ 
λή του ΕΜΠ, άλλο ΑΕΙ, ή συνταξιοδοτηθεί, δύναται να 
συνεχίσει να εκτελεί χρέη επιβλέποντος/ουσας την ΔΔ, 
η οποία θα συνεχίσει να εκπονείται στη Σχολή, 
ζ) Αμέσως μετά τον ορισμό της, η Τριμελής Συμβου¬ 
λευτική Επιτροπή, σε συνεργασία με τον υποψήφιο δι¬ 
δάκτορα, καθορίζει τον προσωρινό τίτλο της ΔΔ, στην 
ελληνική και αγγλική γλώσσα, τον οποίο εισηγείται στη 
ΓΣ της Σχολής. 

Άρθρο 5 

Εκπόνηση Διδακτορικής Διατριβής 
με συνεπίβλεψη 

α) Η Σχολή Μηχανολόγων Μηχανικών του ΕΜΠ εί¬ 
ναι δυνατό να συνεργάζεται, με Σχολές, Τμήματα ΑΕΙ, 
ερευνητικά κέντρα και ινστιτούτα του άρθρου 13Α του 
ν. 4310/2014 (συμπεριλαμβανομένωντων ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών), της 
ημεδαπής, για την εκπόνηση Διδακτορικών Διατριβών 
με συνεπίβλεψη. Τα σχετικά με τη διαδικασία εκπόνη¬ 
σης, χορήγησης ενιαίου ή χωριστού τίτλου κ.α., προβλέ- 
πονται στο οικείο Ειδικό Πρωτόκολλο Συνεργασίας που 
καταρτίζεται και εγκρίνεται από τις οικείες Συγκλήτους 
και τα συλλογικά όργανα διοίκησης των ερευνητικών 
κέντρων. 

β) Η Σχολή, επίσης, είναι δυνατό να συνεργάζεται με 
αναγνωρισμένα ως ομοταγή Ιδρύματα ή ερευνητικά κέ¬ 
ντρα και ινστιτούτα της αλλοδαπής για την εκπόνηση Δι¬ 


δακτορικών Διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται, σύμφωνα με όσα ορίζει 
η σχετική απόφαση του Υπουργού Παιδείας, Έρευνας 
και Θρησκευμάτων που δημοσιεύεται στην Εφημερίδα 
της Κυβερνήσεως. 

Άρθρο 6 

Αξιολόγηση της Διδακτορικής Διατριβής 

α) Η ΔΔ υποστηρίζεται από τον υποψήφιο διδάκτορα, 
ύστερα από έγγραφη θετική εισήγηση τηςΤριμελούς 
Συμβουλευτικής Επιτροπής προς τη ΓΣ της Σχολής, η 
οποία εγκρίνει την υποστήριξη της Διδακτορικής Διατρι¬ 
βής και την οριστικοποίηση του τίτλου της στην ελληνι¬ 
κή και αγγλική γλώσσα. Στην εισήγηση τεκμηριώνονται 
τα πρωτότυπα σημεία της ΔΔ τα οποία προάγουν την 
επιστήμη, πιστοποιούνται οι προαπαιτούμενες δημο¬ 
σιεύσεις, και επισυνάπτεται βιογραφικό σημείωμα του 
υποψηφίου διδάκτορα. Αν δεν κατατεθεί εισήγηση, η 
διαδικασία μπορεί να συνεχιστεί από τη ΓΣ της Σχολής, 
μετά από αίτηση του υποψηφίου. 

β) Πριν από την υποστήριξη της Διδακτορικής Δια¬ 
τριβής, ο ΥΔ υποβάλλει στη Γραμματεία της Σχολής 
υπεύθυνη δήλωση του ν. 1599/1986 ότι (ί) έχει τηρήσει 
τους κανόνες ακαδημαϊκής δεοντολογίας, (Μ) ολόκληρη 
η Διδακτορική Διατριβή ή ουσιώδη μέρη της δεν έχουν 
υποβληθεί προς κρίση σε άλλες Εξεταστικές Επιτροπές 
και (ίίί) ο ΥΔ δεν έχει υποβληθεί προηγουμένως σε δο¬ 
κιμασία επί διδακτορία με το ίδιο θέμα. 

γ) Η αξιολόγηση της ΔΔ γίνεται από Επταμελή Εξετα¬ 
στική Επιτροπή, η οποία ορίζεται με απόφαση της ΓΣ 
της Σχολής, ύστερα από εισήγηση τηςΤριμελούς Συμ¬ 
βουλευτικής Επιτροπής, και κριτήριο τη συνάφεια του 
γνωστικού τους αντικειμένου ή/και του ερευνητικού 
τους έργου με το αντικείμενο της ΔΔ. Στην Επταμελή 
Εξεταστική Επιτροπή μετέχουν τα μέλη τηςΤριμελούς 
Συμβουλευτικής Επιτροπής, εκτός από τα αφυπηρε- 
τήσαντα μέλη αυτής, τα οποία αντικαθίστανται από 
ισάριθμα μέλη. Τέσσερα (4) τουλάχιστον από τα μέλη 
της Επταμελούς Εξεταστικής Επιτροπής πρέπει να είναι 
καθηγητές όλων των βαθμιδών. Εξ αυτών τουλάχιστον 
δύο (2) πρέπει να ανήκουν στη Σχολή Μηχανολόγων Μη¬ 
χανικών του ΕΜΠ, ενώ τα υπόλοιπα μέλη της επιτροπής 
μπορεί να είναι καθηγητές πανεπιστημίων της ημεδαπής 
ή ομοταγών ιδρυμάτων της αλλοδαπής. Έως τρία από 
τα μέλη της Επταμελούς Εξεταστικής Επιτροπής μπορεί 
να είναι ερευνητές των βαθμιδών Α, Β ή Γ αναγνωρισμέ¬ 
νου ερευνητικού κέντρου ή ινστιτούτου, οι οποίοι είναι 
κάτοχοι Διδακτορικού Διπλώματος και έχουν το ίδιο ή 
συναφές γνωστικό αντικείμενο με την υπό κρίση Διδα¬ 
κτορική Διατριβή. 

δ) Η προφορική ανάπτυξη και υποστήριξη της ΔΔ από 
τον υποψήφιο γίνεται δημόσια, ενώπιον της Επταμελούς 
Εξεταστικής Επιτροπής, από την οποία τέσσερα (4) του¬ 
λάχιστον μέλη συμμετέχουν με φυσική παρουσία. Στη 
συνέχεια, η Επταμελής Εξεταστική Επιτροπή συνεδριάζει 

χωρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και την συμβολή στην επιστήμη, και με βάση αυτά τα 
κριτήρια την εγκρίνει, με πλειοψηφία πέντε (5) τουλά¬ 
χιστον των μελών της. Τα αφυπηρετήσαντα μέλη της 
Τριμελούς Συμβουλευτικής Επιτροπής, μπορούν να πα- 
ρίστανται κατά την συνεδρίαση της Επταμελούς Εξετα¬ 
στικής Επιτροπής χωρίς δικαίωμα ψήφου. Ο επιβλέπων 
την ΔΔ είναι υπεύθυνος για την έγκαιρη γνωστοποίηση 
στα μέλη της Σχολής του τόπου και του χρόνου υποστή¬ 
ριξης της ΔΔ. 

ε) Η έγκριση τηςΔΔ βεβαιώνεται με σχετικό Πρακτικό 
το οποίο υπογράφεται από όλα τα συμμετέχοντα στη 
διαδικασία της αξιολόγησης μέλη της Επταμελούς Εξετα¬ 
στικής Επιτροπής και διαβιβάζεται, διά της Γραμματείας, 
στη ΓΣ της Σχολής. 

στ) Μετά την έγκριση της ΔΔ, ο ΥΔ υποχρεούται να 
καταθέσει φυσικό αντίτυπο και ηλεκτρονικό αρχείο της 
ΔΔ του στην Κεντρική Βιβλιοθήκη του ΕΜΠ, και να υπο¬ 
βάλλει ηλεκτρονικά το αρχείο της διατριβής του στο 
Ιδρυματικό Αποθετήριο του ΕΜΠ. Επίσης, πρέπει να 
καταθέσει στη Γραμματεία της Σχολής συμπληρωμένο 
Απογραφικό Δελτίο του Εθνικού Κέντρου Τεκμηρίωσης, 
σε έντυπη και ηλεκτρονική μορφή. 

ζ) Μετά τη διαβίβαση του Πρακτικού με την έγκριση 
της ΔΔ, ο Κοσμήτορας της Σχολής υποχρεούται στην 
επόμενη ΓΣ της Σχολής, να φροντίσει για την αναγόρευ¬ 
ση και ορκωμοσία του νέου Διδάκτορα του Ιδρύματος, 
παρουσία μέλους των Πρυτανικών Αρχών και άλλων 
προσκεκλημένων. 

η) Κατά την τελετή της αναγόρευσης, ο νέος Διδάκτο¬ 
ρας καθομολογεί τα εξής: 

"Επειδήπερ η περίσεμνοςτων Μηχανολόγων Μηχανι¬ 
κών Σχολή, του μεν Κοσμήτορος εισηγουμένου, του δε 
Πρυτάνεωςσυνεπινεύοντος, εις τους διδάκτορας αυτής 
ηξίωσε καταλέξαι με, πίστιν δίδωμι τήνδε: Την επιστή¬ 
μην μετά χρηστότητος και ήθους συνεζευγμένην καθ' 
άπαντα τον βίον ασκήσω και ου δοκείν μόνον, αλλά και 
άριστοςλη είναι, εν τω βίω επιτηδεύσω. Πνεύμα δε, όση 
μοι δύναμις, κατ'επιστήμην εμπεδώσω, περί παν δε το 
καλόν διαγωνιζόμενος (διαγωνιζομένη) και αμιλλώμενος 
(αμιλλωμένη) εν τω βίω τούτω φρονήσει και δικαιοσύνη 
τούτο διαπράξω ου βία και απάτη. 

Ευόρκως ουν τας επαγγελίας ταύτας και απαρεγκλίτως 
τηρούντι, γένοιτο μοι ο Θεός βοηθός εν τω βίω." 

ή εναλλακτικά 

"Επειδή η αξιοσέβαστη Σχολή των Μηχανολόγων Μη¬ 
χανικών με έκρινε άξιο/-α να με συμπεριλάβει στους δι¬ 
δάκτορες της, με εισήγηση του Κοσμήτορα της και με 
τη σύμφωνη γνώμη του Πρύτανη, δίνω την ακόλουθη 
υπόσχεση: 

Σε όλη τη ζωή θα καλλιεργήσω την επιστήμη, συνδέ¬ 
οντας την με την καλοσύνη και την ηθική, και θα επιδι¬ 
ώξω όχι μόνο να φαίνομαι αλλά και να είμαι άριστος/-η 
στη ζωή μου. Με όλες μου τις δυνάμεις θα στηρίξω τις 
πνευματικές δραστηριότητες σύμφωνα με την επιστήμη. 
Θα επιδοθώ σε συναγωνισμό και άμιλλα για κάθε ωραίο 


έργο σε αυτή τη ζωή, και θα το φέρω σε πέρας με τη 
δύναμη του νου και με δικαιοσύνη, όχι με βία και απάτη. 

Εφόσον τηρήσω αυτέςτις υποσχέσεις μου απαρέγκλι¬ 
τα, σύμφωνα με την υπόσχεση που δίνω, ας γίνει ο Θεός 
βοηθός στη ζωή μου." 

θ) Μετά την αναγόρευση, η Σχολή υποχρεούται να 
ενημερώσει το μητρώο Διδακτόρων του ΕΜΠ, που 
φυλάσσεται στο Τμήμα Μεταπτυχιακών Σπουδών και 
Έρευνας, βάσει του οποίου εκτυπώνονται τα Διδακτο¬ 
ρικά Διπλώματα. 

Άρθρο 7 

Δικαιώματα πνευματικής ιδιοκτησίας 

Διδακτορικών Διατριβών 

Η Πνευματική Ιδιοκτησία της εργασίαςτου υποψηφίου 
διδάκτορα στο πλαίσιο της ΔΔ, καθώς και των παραγό- 
μενων επιστημονικών δημοσιεύσεων και ανακοινώσεων, 
ανήκει στον ΥΔ και τον Επιβλέποντα. Κατά περίπτωση, 
αν υπάρχει συμβολή και άλλου μέλους της ΣΕ ή τρίτου, η 
Πνευματική Ιδιοκτησία ανήκει και στο μέλος αυτό. 

Άρθρο 8 

Τύπος Διδακτορικού Διπλώματος (ΔΔ) 
α) Στους διπλωματούχους μηχανικοί πενταετούς φοί¬ 
τησης απονέμεται ο τίτλοςτου «Διδάκτορος Μηχανικού 
ΕΜΠ», ενώ σε όσους/-ες δεν κατέχουν δίπλωμα μηχα¬ 
νικού απονέμεται ο τίτλος του «Διδάκτορος ΕΜΠ». Δεν 
απονέμεται βαθμός Διδακτορικού Διπλώματος, ούτε 
αριθμητικώς ούτε με χαρακτηρισμό. 

β) Με ευθύνη του Τμήματος Μεταπτυχιακών Σπουδών 
και Έρευνας εκδίδονται κατ' έτος τα Διδακτορικά. 

Αφού υπογραφούν από τους αρμόδιους, ενημερώνο¬ 
νται οι Διοικητικές υπηρεσίες του Ιδρύματος, προκειμέ- 
νου να παραληφθούν από στους δικαιούχους. 

γ) Μετά την αναγόρευση, ο νέος διδάκτορας λαμβά¬ 
νει πιστοποιητικό, που εκδίδει η αντίστοιχη Σχολή, στο 
οποίο αναγράφεται ο τίτλος της Διδακτορικής Διατριβής. 

δ) Το Διδακτορικό Δίπλωμα και το πιστοποιητικό χορη¬ 
γούνται στην ελληνική γλώσσα και σε μετάφραση στην 
αγγλική γλώσσα, σύμφωνα με τις κείμενες διατάξεις. 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ 
ΜΕΤΑ ΑΠΟ ΠΡΟΤΑΣΗ ΤΗΣ ΣΧΟΛΗΣ 
ΜΗΧΑΝΟΛΟΓΩΝ ΜΗΧΑΝΙΚΩΝ 
ΑΠΟΝΕΜΕΙ ΤΟ ΠΑΡΟΝ ΔΙΠΛΩΜΑ ΤΟΥ 
ΔΙΔΑΚΤΟΡΟΣ ΜΗΧΑΝΙΚΟΥ ΤΟΥ Ε.Μ.Π. 

Στον 


Ο ΟΠΟΙΟΣ ΕΚΠΟΝΗΣΕ ΔΙΑΤΡΙΒΗ ΣΤΟΝ ΤΟΜΕΑ 
(π.χ.) ΡΕΥΣΤΩΝ 

Η ΑΝΑΓΟΡΕΥΣΗ ΕΓΙΝΕ. 

ΑΘΗΝΑ,. 

Η ΠΡΟΪΣΤΑΜΕΝΗ ΓΕΝ. 
Δ/ΣΗΣΔΙΟΙΚ. ΣΤΗΡΙΞΗΣ 
Ο ΠΡΥΤΑΝΗΣ ΚΑΙ ΣΠΟΥΔΩΝ 

Ο ΚΟΣΜΗΤΟΡΑΣ ΤΗΣ ΣΧΟΛΗΣ 

ΗΕΙΙΕΝΙΟ ΚΕΡυΒΙΙΟ 

ΤΗΕ ΝΑΤΙΟΝΑΕΤΕΟΗΝΙΟΑί ΙΙΝίνΕΚδΙΤΥ ΟΡ ΑΤΗΕΝ5 
ΒΥ ΡΕΌΟΜΜΕΝΌΑΤΙΟΝ ΟΡ ΤΗΕ 5<ΖΗΟΟΙ_ 

ΟΡ ΜΕΟΗΑΝΙΟΑί ΕΝΟΙΝΕΕΚΙΝΟ 
ΑΜΑΡίΌδ ΤΗΕ ΡΚΕ5ΕΝΤ ΌΕΟΚΕΕ 
ΟΡ ϋΟΟΤΟΚ ΟΡ ΡΗΙΕ050ΡΗΥ ΙΝ ΕΝΟΙΝΕΕΚΙΝΟ ΟΡ 
ΤΗΕ Ν.Τ.υ.Α. 

Το 

1Α/ΗΟ ΟΟΝϋυθΤΕϋΤΗΕ5Ι5 ΚΕ5ΕΑΚ0Η ΙΝ ΤΗΕ 
ΌΕΡΑΡΓΓΜΕΝΤ (θ.ς.) οί ΡΙυί05 Εηςίηθθπης 

ΝΟΜΙΝΑΤΙΟΝ ΌΑΤΕ:. 

ΑΤΗΕΝ5,. 

ΤΗΕ ΗΕΑΌ ΟΡΤΗΕ 
ϋΕΡΑΚΤΜΕΝΤ ΟΡ 
ΑϋΜΙΝΙ5ΤΚΑΤΐνΕ 5υΡΡΟΚΤ 
ΤΗΕ ΚΕΟΤΟΚ ΑΝΌ5ΤΙΙΌΙΕ5 

ΤΗΕ ϋΕΑΝ ΟΡΤΗΕ 50ΗΟΟΕ 

Άρθρο 9 

Μεταβατικές διατάξεις 

Ο παρών Κανονισμός τίθεται σε εφαρμογή άμεσα μετά 
τη δημοσίευσή του στην Εφημερίδα της Κυβερνήσεως. 
Οι ΥΔ, οι επιβλέποντες, οι Συμβουλευτικές Επιτροπές, 
που έχουν ήδη οριστεί, συνεχίζουν τις εργασίες τους 
σύμφωνα με τον παρόντα Κανονισμό και τις ακόλουθες 
μεταβατικές διατάξεις: 

α) Τα μαθήματα που παρακολουθούν οι ΥΔ (καθώς 
και οι απαλλαγές από αυτά) ισχύουν όπως έχουν ήδη 
εγκριθεί από τη ΓΣ της Σχολής. 

β) ΥΔ που έχουν επιλεγεί πριν την έναρξη ισχύος του 
παρόντος Κανονισμού και τους έχουν ορισθεί μαθήματα 
προς παρακολούθηση από τη ΓΣ της Σχολής, μπορούν να 
ζητήσουν να απαλλαγούν από ένα ή περισσότερα από 
αυτά, εάν στο μεταξύ έχουν αποκτήσει πτυχίο επιπέδου 


Μβ5ϊθγ σε σχετικό αντικείμενο, ή το Δίπλωμα τους έχει 
αναγνωριστεί ως τέτοιο. 

γ) Όσοι ΥΔ, κατά την έναρξη ισχύος του παρόντος Κα¬ 
νονισμού, δεν έχουν υποβάλει εκθέσεις προόδου παρελ¬ 
θόντων ετών, μπορούν, μετά από προσωπική ειδοποίηση 
με πρόσφορο μέσο, να υποβάλουν σχετικό υπόμνημα 
του άρθρου 3 παρ. θ, μέσα σε 3μηνη προθεσμία. Ισχύει 
κανονικά η διαδικασία παρουσίασης ενώπιον τηςΤριμε- 
λούς Συμβουλευτικής Επιτροπής καθώς και οι διαδικασί¬ 
ες διαγραφής από τα Μητρώα της Σχολής σε περίπτωση 
μη υποβολής κατά το άρθρο 3 παρ. στ. 

δ) Όσοι ΥΔ, κατά την έναρξη ισχύος του παρόντος 
Κανονισμού, έχουν υπερβεί τη μέγιστη επιτρεπτή διάρ¬ 
κεια σπουδών και έχουν υποβάλει εκθέσεις προόδου ή 
σχετικά υπομνήματα, μπορούν να αιτηθούν παράταση 
μέχρι τριών (3) ετών για την ολοκλήρωση και παρου¬ 
σίαση της διατριβής τους. Η αίτηση συνοδεύεται από 
σχέδιο ενεργειών, το οποίο παρουσιάζεται στη Τριμελή 
Συμβουλευτική Επιτροπή, η οποία εισηγείται στη ΓΣ της 
Σχολής τη συνέχιση ή μη της εκπόνησης της Διδακτο¬ 
ρικής Διατριβής. 

ε) Η ρύθμιση της προηγούμενης παραγράφου ισχύει 
επίσης και για όσους ΥΔ, κατά την έναρξη ισχύος του 
παρόντος Κανονισμού, έχουν συμπληρώσει έξι έτη εκ¬ 
πόνησης ΔΔ και δεν έχουν υπερβεί τη μέγιστη επιτρεπτή 
διάρκεια. Η αίτηση, στην περίπτωση αυτή, μπορεί να 
υποβληθεί οποιαδήποτε στιγμή πριν συμπληρωθεί η 
μέγιστη επιτρεπτή διάρκεια εκπόνησης ΔΔ. 

στ) Για όσους ΥΔ έχουν οριστεί οι Επταμελείς Εξετα¬ 
στικές Επιτροπές, η διαδικασία συνεχίζεται με βάση το 
πλαίσιο που ίσχυε όταν αυτή ορίστηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαΐου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























